**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1275/2020

**154a**

**I n f o r m á c i a**

o prerokovaní  **návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 154) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154) vo výboroch.

**I.**

 Národná rada Slovenskej republiky uznesením č. 207 zo 14. júna 2020 po prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre sociálne veci a

 Výboru Národnej rady Slovenskej republiky pre zdravotníctvo a zároveň určila Výbor Národnej rady Slovenskej republiky pre zdravotníctvo ako gestorský výbor.

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval  návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154) dňa 8. septembra 2020 súhlasil s návrhom zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 90 z 8. septembra 2020).

**Výbor Národnej rady Slovenskej republiky pre sociálne veci** prerokoval  návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154) dňa 8. septembra 2020 súhlasil s návrhom zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 42 z 11. septembra 2020).

**Výbor Národnej rady Slovenskej republiky pre zdravotníctvo** prerokoval  návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154).

Výbor Národnej rady Slovenskej republiky pre zdravotníctvo **neprijal uznesenie** k predloženému návrhu zákona, nakoľko návrh schváliť predmetný návrh zákona **nezískal súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

**IV.**

Z uznesení výborov uvedených pod bodom III. tejto správy vyplývajú pozmeňujúce a doplňujúce návrhy:

1. V čl. I, 7. bode, úvodnej vete sa slovo „Za“ nahrádza slovom „V“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. I, 7. bode, § 45 ods. 2 písm. b) sa za slová „činnosti v“ vkladá slovo „zdravotníckych“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. II, 4. bode, § 6a sa slová „osobitného predpisu“ nahrádzajú slovami „osobitného predpisu1)“ a pripája sa text:

„Poznámka pod čiarou k odkazu 1 znie:

„1) § 6b zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. .../2020 Z. z.“.“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. II, 5. bode sa slová „vypúšťajú slová „Lekár je povinný poučiť ženu o možných zdravotných dôsledkoch umelého prerušenia tehotenstva aj o spôsoboch používania antikoncepčných metód a prostriedkov.“ “ nahrádzajú slovami „vypúšťa druhá veta“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. II, 6. bode sa za slová „ „umelé prerušenie tehotenstva“ “ vkladajú slová „vo všetkých tvaroch“ a za slová „ „umelé ukončenie tehotenstva“ “ sa vkladajú slová „v príslušnom tvare“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. IV, v texte poznámky pod čiarou k odkazu 11aa sa slová „v znení neskorších predpisov“ nahrádzajú slovami „v znení zákona č. .../2020 Z. z.“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. VII sa slová „vkladajú slovami“ nahrádzajú slovami „vkladajú slová“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. VIII, 1. bode sa slovo „odsek“ nahrádza slovom „ods.“ a slovo „dopĺňajú“ sa nahrádza slovom „vkladajú“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. VIII, 4. bode, § 4 sa slová „prvá veta“ (3x) nahrádzajú slovami „prvej vety“ (3x).

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. VIII, 6. bode, § 8 ods. 3 sa slovo „dvanásť“ nahrádza číslicou „12“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

1. V čl. VIII, 6. bode, § 8 ods. 4 sa slová „genetickom poškodení, alebo poškodení,“ nahrádzajú slovami „genetickom poškodení dieťaťa alebo o poškodení dieťaťa,“.

Legislatívno – technická pripomienka.

 **Ústavnoprávny výbor NR SR**

 **Výbor NR SR pre sociálne veci**

**V.**

Výbor Národnej rady Slovenskej republiky pre zdravotníctvo ako **gestorský výbor** rokoval dňa 22. septembra 2020.

Spoločná správa ani stanovisko gestorského výboru neboli schválené, keďže návrh stanoviska gestorského výboru (odporúča predmetný návrh zákona schváliť) ani návrh spoločnej správy **nezískali súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

 Výbor určil za spoločného spravodajcu poslankyňu Moniku Kaveckú, ktorá predkladá predmetnú informáciu a bude navrhovať ďalší postup.

Bratislava, 22. septembra 2020

**Jana Bittó Cigániková**

predsedníčka

Výboru Národnej rady Slovenskej republiky

pre zdravotníctvo